EELNÕU

01.02.2024

**Jäätmeseaduse, liiklusseaduse ja riigilõivuseaduse muutmise seadus**

**§ 1. Jäätmeseaduse muutmine**

Jäätmeseaduses tehakse järgmised muudatused:

**1)**  paragrahvi 25 lõike 3 punkt 3 muudetakse ja sõnastatakse järgmiselt:

„3) mootorsõiduk – M1, N1 ja L2e kategooria mootorsõiduk ja M1, N1 ja L2e mootorsõiduki osa, välja arvatud liiklusseaduse § 83 määratud vanasõiduk ja selle osad;“;

**2)** paragrahvi **26** lõige 41 tunnistatakse kehtetuks;

**3)** paragrahvi **263** pealkiri ja tekst muudetakse ja sõnastatakse järgmiselt:

### **„**§ 263.****Romusõidukite üleandmine ning kogumisel ja vastuvõtmisel tekkinud kulude katmine

(1) Tootja kannab romusõidukite vastuvõtmise ja nende käitlemise kulud proportsionaalselt liiklusregistris eelmisel kalendriaastal esmaselt registreeritud mootorsõidukite margipõhise turuosaga.

(11) Romusõidukeid võib koguda ja vastu võtta üksnes keskkonnakaitseluba omav jäätmekäitleja, kellel on kirjalik leping mootorsõiduki tootja või mootorsõidukite tootjate ühendusega.

(12) Romusõiduk tuleb üle anda üksnes käesoleva paragrahvi lõikes 11 märgitud jäätmekäitlejale.

(13) Romusõiduk, mis on liiklusregistrist kustutatud, tuleb tasuta üle anda üksnes käesoleva paragrahvi lõikes 11 nimetatud jäätmekäitlejale.

(14) Romusõiduk, mis ei ole komplektne, tuleb üle anda üksnes käesoleva paragrahvi lõikes 11 märgitud jäätmekäitlejale.

(15) Romusõiduki üleandmisel käesoleva paragrahvi lõikes 11 nimetatud jäätmekäitlejale väljastab jäätmekäitleja üleandjale tasuta lammutustõendi.

(16) Lammutustõendi väljastamise õigus on käesoleva paragrahvi lõikes 11 nimetatud jäätmekäitlejal, kes tagab romusõiduki nõuetekohase töötlemise.

(17) Käesoleva paragrahvi lõikes 11 nimetatud jäätmekäitleja võib lammutustõendi väljastamise õiguse lepinguga üle anda kogujale, kui on täidetud käesoleva paragrahvi lõikes 16 sätestatud nõuded.

(18) Liiklusregistrist kustutatud sõiduki lammutustõend peab sisaldama vähemalt komisjoni otsuse nr 2002/151/EÜ Euroopa Parlamendi ja nõukogu kasutuselt kõrvaldatud sõidukeid käsitleva direktiivi 2000/53/EÜ artikli 5 lõike 2 kohaselt väljaantavas lammutustõendis esitatavate miinimumnõuete kohta (EÜT L 50, 21.02.2002, lk 94–95) lisas kirjeldatud teavet.

(19) Kui käesoleva paragrahvi lõikes 11 nimetatud jäätmekäitlejale antakse üle romusõiduk, millel puuduvad sõiduki põhilised osad, eelkõige mootor ja kere, või kui see sisaldab jäätmeid, mis on lisatud romusõidukisse, võib jäätmekäitleja nõuda jäätmevaldajalt jäätmekäitluskulude osalist kandmist, võttes arvesse asjaomase sõiduki puuduva osa materjali väärtust ja sõidukile lisatud jäätmete käitluskulusid.

(110) Kui käesoleva paragrahvi lõikes 11 nimetatud jäätmekäitlejale antakse üle komplektne romusõiduk, millel puudub turuväärtus või selle turuväärtus on negatiivne, ei või jäätmekäitleja nõuda jäätmevaldajalt jäätmekäitluskulude ja muude kulude kandmist.

(111) Tootja tagab romusõiduki üleandjale vähemalt üks kord aastas romusõiduki viimise käesoleva paragrahvi lõikes 11 nimetatud jäätmekäitleja juurde tasuta.

(2) Käesoleva paragrahvi lõikes 19 nimetatud puuduva osa jääkväärtuse hind ei saa ületada puuduva osa materjali jääkväärtuse hinda.

(3) Käesoleva paragrahvi lõikes 19 sätestatut ei kohaldata, kui:

1) romusõiduki osa puudub väärteo või kuriteo tagajärjel, välja arvatud juhul, kui väärteo või kuriteo pani toime jäätmevaldaja;

2) romusõiduk antakse jäätmekäitlejale üle käesoleva paragrahvi lõike 13 alusel.

(4) Tootjad või mootorsõiduki tootjate ühendus loovad kogumissüsteemid, sealhulgas kogumiskohad, või osalevad nende loomises kõigi selliste romusõidukite jaoks, mis kuuluvad nendesse sõidukikategooriatesse, mille nad on liikmesriigi territooriumil esimest korda turul kättesaadavaks teinud.

(5) Tootjad või mootorsõiduki tootjate ühendus tagavad, et käesoleva paragrahvi lõikes 4 nimetatud kogumissüsteemid hõlmavad kogu riigi territooriumi ja neid on piisavalt, võttes arvesse elanikkonna suurust ja tihedust ning romusõidukite eeldatavat mahtu, ja mis ei piirdu piirkondadega, kus kogumine ja sellele järgnev käitlemine on kõige kasumlikum.

(6) Tootja ja käesoleva paragrahvi lõikes 11 nimetatud jäätmekäitleja on kohustatud mootorsõiduki osade turustajalt, mootorsõidukite hooldustöökojalt, kohaliku omavalitsuse üksuselt ning kohaliku omavalitsuse jäätmejaama lepingu alusel haldavalt jäätmekäitlejalt mootorsõiduki hooldamisel tekkinud kasutatud osade jäätmed tasuta vastu võtma.“;

**4)** seadust täiendatakse §-ga 1251 järgmises sõnastuses:

„**§ 1251 Romusõidukite jäätmehoolduse nõuete rikkumine**

(1)Romusõidukite jäätmehoolduse nõuete, sealhulgas jäätmete üleandmise kohustuse või üleandmise nõuete rikkumise eest –

karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, –

karistatakse rahatrahviga kuni 200 000 eurot.“;

**5)** paragrahvi 128 täiendatakse lõikega 41 järgmises sõnastuses:

„(41) Kui käesoleva paragrahvi lõikes 4 nimetatud jäätmed või saastuse tekitaja on romusõiduk, on maa omanik kohustatud Keskkonnaameti või kohaliku omavalitsuse üksuse või asutuse ettekirjutuse alusel üle andma romusõiduki käesoleva seaduse § 263 lõikes 11 märgitud jäätmekäitlejale, kes väljastab üleandjale lammutustõendi.“.

**§ 2. Liiklusseaduse muutmine**

Liiklusseaduses tehakse järgmised muudatused:

**1)** paragrahvi 77 lõike 5 teisest lausest jäetakse välja tekstiosa „lõike 81 kohast sõiduki registrikande peatamist või“;

**2)** paragrahvi 77 täiendatakse lõikega 61 järgmises sõnastuses:

„(61) Mootorsõiduk loetakse kadunud sõidukiks ja kustutatakse registrist:

1) registrijärgse omaniku taotluse alusel, kui käesoleva paragrahvi lõike 6 punktis 2 nimetatud sõiduk on võõrandatud, see ei ole tema valduses, võõrandamisleping ei ole säilinud ning omandaja ei ole ettenähtud aja jooksul esitanud taotlust registriandmete muutmiseks või

2) omaniku taotluse alusel, kui käesoleva paragrahvi lõike 6 punktis 2 nimetatud sõiduk on hävinenud ja seda ei saa nõuetekohaselt lammutada.“;

**3)** paragrahvi 77 täiendatakse lõikega 71 järgmises sõnastuses:

„(71) Kui mootorsõiduki omanik soovib ajutiselt registrist kustutada sõidukit, millel puudub kehtiv tehnoülevaatus või millega ei ole viimase kahe aasta jooksul käinud käesoleva seaduse § 73 lõike 6 nimetatud tehnonõuetele vastavuse kontrollis, tuleb tõendada sõiduki olemasolu Transpordiameti e-teenuste infosüsteemi kaudu või Transpordiameti büroos.“;

**4)** paragrahvi 77 lõiget 8 täiendatakse punktidega 3 ja 4 järgmises sõnastuses:

„3)  selle füüsilisest isikust omaniku surmast on möödunud vähemalt üks aasta;

4) selle juriidilisest isikust omanik on olnud äriregistrist kustutatud vähemalt üks aasta.“;

**5)** paragrahvi 77 lõiked 81–83 tunnistatakse kehtetuks;

**6)** paragrahvi 77 lõige 84 muudetakse ja sõnastatakse järgmiselt:

„(84) Mootorsõiduk või selle haagis, mis on liiklusregistrist ajutiselt kustutatud, loetakse registreerimata sõidukiks ning sellise sõiduki kasutamine liikluses on keelatud.“;

**7)** paragrahvi 77 täiendatakse lõigetega 10–12 järgmises sõnastuses:

„(10) Käsutuspiiranguga koormatud mootorsõiduki registrist kustutamisel käesoleva seaduse § 264 lõikes 27 nimetatud juhul ei pea küsima piirangu kehtestaja nõusolekut, kui sõiduk on olnud koormatud käsutuspiiranguga rohkem kui kümme aastat.

(11) Kui tuvastatakse mootorsõiduk, mis on registrist kustutatud käesoleva paragrahvi lõike 61 alusel, võib sõiduki valdaja või kinnistu omanik, millel sõiduk asub, anda sõiduki registrijärgse omaniku nõusolekuta nõuetekohaseks lammutamiseks üle keskkonnaluba omavale jäätmekäitlejale.

(12) Käesoleva paragrahvi lõikes 11 nimetatud juhul ei nõua jäätmekäitleja mootorsõiduki registreerimisdokumente ega registrisse kantud omaniku nõusolekut ning edastab lammutustõendi Transpordiametile.“;

**8)** paragrahvi 77 täiendatakse lõikega 13 järgmises sõnastuses:

„(13) Käesoleva paragrahvi lõikes 71 nimetatud mootorsõiduki ajutiselt registrist kustutamise taotluse läbivaatamise eest tuleb tasuda riigilõivu riigilõivuseaduses sätestatud määras.“;

**9)** paragrahvi 77 lõige 13 muudetakse ja sõnastatakse järgmiselt:

„(13) Käesoleva paragrahvi lõikes 61 nimetatud kadunud mootorsõiduki registrist kustutamise ja lõikes 71 nimetatud sõiduki ajutiselt registrist kustutamise taotluse läbivaatamise eest tuleb tasuda riigilõivu riigilõivuseaduses sätestatud määras.“;

**10)** seadust täiendatakse §-ga 26111 järgmises sõnastuses:

**„§ 26111. Toimingu tegemata jätmise tõttu sõiduki liiklusregistrist kustutamine**

(1) Käesoleva seaduse § 264 lõikes 28 ettenähtud toimingu tegemata jätmise eest, mille tulemusena sõiduk kustutatakse alusetult liiklusregistrist, –

karistatakse rahatrahviga kuni 100 trahviühikut.

(2) Sama teo eest, kui selle on toime pannud juriidiline isik, –

karistatakse rahatrahviga kuni 32 000 eurot.“;

**11)** paragrahvi 263 täiendatakse lõikega 42 järgmises sõnastuses:

„(42) Käesoleva seaduse §-s 26111 sätestatud väärteo kohtuvälised menetlejad on Keskkonnaamet, Politsei- ja Piirivalveamet ja Transpordiamet.“;

**12)** paragrahvi 264 lõige 16 tunnistatakse kehtetuks;

**13)** paragrahvi 264 täiendatakse lõigetega 26 ja 27 järgmises sõnastuses:

„(26) Käesoleva seaduse § 77 lõikes 61 nimetatud juhul saab mootorsõiduki registrist kustutamist taotleda kuni 2026. aasta 31. detsembrini, kui sõiduki registrikanne on peatatud.

(27) Kui mootorsõiduki registrikanne on 2026. aasta 1. juuli seisuga olnud peatatud kauem kui seitse aastat, loetakse sõiduk käesoleva seaduse § 77 lõike 61 tähenduses kadunud sõidukiks ja 2026. aasta 1. novembril kustutab Transpordiamet selle registrist.“;

**14)** paragrahvi 264 täiendatakse lõikega 28 järgmises sõnastuses:

„(28) Kui mootorsõiduki omaniku või vastutava kasutaja valduses on sõiduk, mille registrikanne on 2026. aasta 1. juuli seisuga olnud peatatud kauem kui seitse aastat, peab ta enne 2026. aasta
1. novembrit:

1) sõiduki registrikande taastama käesoleva seaduse § 2644 lõike 2 kohaselt;

2) taotlema sõiduki ajutist registrist kustutamist käesoleva seaduse § 2644 lõike 3 kohaselt või

3) andma sõiduki üle keskkonnaluba omavale jäätmekäitlejale.“;

**15)** seadust täiendatakse §-ga 2644 järgmises sõnastuses:

„**§ 2644. Peatatud registrikandega mootorsõiduk või haagis**

„(1) Mootorsõiduk või selle haagis, mille registrikanne on peatatud, loetakse registreerimata sõidukiks ning sellise sõiduki kasutamine liikluses on keelatud. Erandkorras võib mootorsõidukit või selle haagist, mille registrikanne on peatatud, kasutada liikluses käesoleva seaduse § 73 lõikes 74 nimetatud juhtudel.

(2) Mootorsõiduki või selle haagise registrikanne taastub, kui sõiduk vastab kehtivatele tehnonõuetele ning läbib tehnonõuetele vastavuse kontrolli.“;

**16)** paragrahvi 2644 täiendatakse lõigetega 3–5 järgmises sõnastuses:

„(3) Mootorsõiduki või selle haagise omanik või vastutav kasutaja võib taotleda sõiduki registrikande peatamise asendamist sõiduki ajutise registrist kustutamisega.

(4) Käesoleva paragrahvi lõikes 3sätestatud juhul tuleb tõendada mootorsõiduki või selle haagise olemasolu Transpordiameti e-teenuste infosüsteemi kaudu või Transpordiameti büroos.

(5) Käesoleva paragrahvi lõikes 3 nimetatud juhul mootorsõiduki või selle haagise peatatud registrikande asendamiseks sõiduki ajutise registrist kustutamisega esitatud taotluse läbivaatamise eest tuleb tasuda riigilõivu riigilõivuseaduses sätestatud määras.“.

**§ 3. Riigilõivuseaduse muutmine**

Riigilõivuseaduses tehakse järgmised muudatused:

**1)** paragrahvi 14274 pealkiri muudetakse ja sõnastatakse järgmiselt:

„**§ 14274. Registriandmete muutmine ja registrist kustutamine**“;

**2)** paragrahvi 14274 täiendatakse lõikega 5 järgmises sõnastuses:

„(5) Sõiduki ajutiselt registrist kustutamise eest liiklusseaduse § 77 lõikes 71 ja § 2644 lõikes 3 nimetatud juhul tasutakse riigilõivu 15 eurot.“;

**3)** paragrahvi 14274 täiendatakse lõikega 6 järgmises sõnastuses:

„(6) Sõiduki registrist kustutamise eest liiklusseaduse § 77 lõikes 61 sätestatud juhul tasutakse riigilõivu 15 eurot.“;

**4)** paragrahvi 14274 lõige 6 muudetakse ja sõnastatakse järgmiselt:

„(6) Sõiduki registrist kustutamise eest liiklusseaduse § 77 lõikes 61 sätestatud juhul tasutakse riigilõivu 800 eurot.“.

**§ 4. Seaduse jõustumine**

(1) Käesolev seadus jõustub 2024. aasta 1 juulil.

(2) Käesoleva seaduse § 2 punktid 3, 8 ja 16 ning § 3 punktid 1 ja 2 jõustuvad 2025. aasta 1. jaanuaril.

(3) Käesoleva seaduse § 2 punkt 9 ja § 3 punkt 3 jõustuvad 2026. aasta 1. jaanuaril.

(4) Käesoleva seaduse § 2 punktid 10, 11 ja 14 jõustuvad 2026. aasta 1. juulil.

(5) Käesoleva seaduse § 3 punkt 4 jõustub 2027. aasta 1. jaanuaril.

Lauri Hussar

Riigikogu esimees

Tallinn „…“ ………….. 2024

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Vabariigi Valitsus „….“ ……………. 2024

allkirjastatud digitaalselt